Joniškio Švč. Mergelės Marijos Ėmimo į dangų bažnyčia
56°14′29″š. pl. 23°37′00″r. ilg.﻿ / ﻿56.2414°š. pl. 23.6167°r. ilg.﻿ / 56.2414; 23.6167 Apie Joniškio bažnyčia rytų Lietuvoje žr. Joniškio Šv. apaštalo Jokūbo bažnyčia. Joniškio Švč. Mergelės Marijos Ėmimo į dangų bažnyčia – bažnyčia, stovinti Joniškio miesto centre, Klampės (Audruvės kairiojo intako) kairiajame krante. Architetūros ir dailės paminklas (unik. kodas 2482). Bažnyčia nuo XVII a. vidurio yra regione gerai žinomas šv. Martinjono kulto centras, tad čia saugomi ne tik meninę bei istorinę vertę turintys šventojo relikvijoriai, bet ir XVII a. datuojamas jo atvaizdas su aptaisais bei votais. Joniškio Švč. Mergelės Marijos Ėmimo į dangų parapijai priklauso kelios koplyčios: Balkaičių, Ivoškių Šv. Jono Nepomuko, Jakiškių Šv. Ignaco, Kalnelio Šv. Jono Krikštytojo, Mergiūnų Šv. Izidoriaus, Milvydžių Šv. Martinijono, Pošupių Šv. Jono Kentiečio.